Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam "Grozījumi Ministru kabineta 2010. gada 13. aprīļa noteikumos Nr. 352** "**Eļļas augu un šķiedraugu sēklaudzēšanas un sēklu tirdzniecības noteikumi**"**"** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | | 4 | 5 | 6 |
|  |  | | | | | |
|  |  |  |  | |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums:  06.04.2020.–14.05.2020. – elektroniskā saskaņošana |  |
|  |  |
| Saskaņošanas dalībnieki: | Finanšu ministrija, Ekonomikas ministrija, Tieslietu ministrija, Veselības ministrija |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | | 4 | | 5 |
|  | **Tieslietu ministrija** | | | | | | |
|  | **21.04.2020.** | | | | | | |
| 1. | * 1. izteikt 5. punktu šādā redakcijā:   "5. Dienests reģistrē personu Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), ja tā nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu, un Profesionālo operatoru oficiālajā reģistrā saskaņā ar normatīvajiem aktiem augu karantīnas jomā, ja tā audzē šo noteikumu 3. punktā minētās sugas, kurām nepieciešama augu pase.";  1.17. izteikt 43. punktu šādā redakcijā:  "43. Lauku apskates laiku un reizes nosaka dienesta inspektors, pirms tam vienojoties ar sēklaudzētāju par piemērotāko laiku lauku apskatei, kurā ņem vērā šo noteikumu 43.12. apakšpunktā noteikto. To augu skaitu, kuru sēklas kvalitātes novērtēšanas procesā laboratorijā ir grūti atšķiramas, var vērtēt atsevišķā lauku apskates reizē."; | | Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – noteikumi Nr. 108) 3.3. apakšpunktu normatīvā akta projektā neietver normas, kas dublē pašā normatīvā akta projektā ietverto normatīvo regulējumu. Attiecīgi lūdzam atbilstoši precizēt noteikumu projekta 1.3. apakšpunktā izteikto noteikumu Nr. 352 5. punktu vai svītrot noteikumu projekta 1.4. apakšpunktu, jo no abām minētajām normām izriet, ka reģistrācija Profesionālo operatoru oficiālajā reģistrā notiek normatīvajos aktos augu karantīnas jomā noteiktajā kārtībā.  Tāpat līdzīgi lūdzam izvērtēt un precizēt noteikumu projekta 1.17. apakšpunktā izteikto noteikumu Nr. 352 43. punktu vai noteikumu projekta 1.18. apakšpunktu, ar kuru noteikumi Nr. 352 cita starpā papildināti ar 43.1.2. apakšpunktu, attiecībā uz to, ka tiek veikta vienošanās par lauku apskates laiku | | | Ņemts vērā.  Tiek svītrots noteikumu projekta 1.3.apakšpunktā izteiktais 5. punkts.  Lai būt skaidrs, kas ir pašlaik saīsinātais reģistrs, kas noteikts saskaņā Sēklu un šķirņu aprites likuma 4. pantu, kurā notiek sēklaudzētāju, sēklu sagatavotāju, saiņotāju un tirgotāju reģistrācija, tiek precizēts noteikumu projekta 1.4.apakšpunktā izteiktais 6. punkts, norādot reģistru, t.i., Kultūraugu uzraudzības valsts informācijas sistēmas Sēklaudzētāju un sēklu tirgotāju reģistru.  Noteikumu projekta 1.5.apakšpunktā izteiktajā 6.1 punktā tiek precizēta informācija par personu, ko dienests reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā. | 1.3. svītrot 5. punktu  1.4. izteikt 6.punktu šādā redakcijā:  "6. Lai reģistrētos Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), persona iesniedz dienestā iesniegumu (turpmāk – reģistrācijas iesniegums) tās iekļaušanai reģistrā saskaņā ar šo noteikumu 2. pielikumu. Sēklaudzētājs reģistrācijas iesniegumam pievieno sēklaudzēšanai paredzēto lauku plānus, norādot platību (ha) un informāciju par lauku vēstures kārtošanu.";   * 1. papildināt noteikumus ar 6.1 punktu šādā redakcijā:   "6.1 Personu, kas nodarbojas ar šo noteikumu 3. punktā minēto sugu sēklaudzēšanu vai sēklu apriti, dienests reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā saskaņā ar normatīvajiem aktiem augu karantīnas jomā.";  1.17. izteikt 43. punktu šādā redakcijā:  "43. Lauku apskates laiku un reizes nosaka dienesta inspektors, ņemot vērā šo noteikumu 43.12. apakšpunktā noteikto. To augu skaitu, kuru sēklas kvalitātes novērtēšanas procesā laboratorijā ir grūti atšķiramas, var vērtēt atsevišķā lauku apskates reizē."; |
| 2. |  | | Vēršam uzmanību, ka noteikumu projekta 1.5. apakšpunktu, ar kuru svītrots Ministru kabineta 2010. gada 13. aprīļa noteikumu Nr. 352 "Eļļas augu un šķiedraugu sēklaudzēšanas un sēklu tirdzniecības noteikumi"" (turpmāk – noteikumi Nr. 352) 6.2. apakšpunkts, nepieciešams izvērtēt un atbilstoši salāgot ar noteikumu Nr. 352 13. punktu, kurā ietverta atsauce uz 6.2. apakšpunktu. | | | **Ņemts vērā.**  Noteikumu projekts precizēts, papildinot ar 1.9.apakšpunktā izteikto 13.punkta grozījumu. | 1.9. svītrot 13. punktā vārdu un skaitli “vai 6.2.”; |
| 3. | 1.6. svītrot 8.4.2. apakšpunktā vārdus "uzņēmumu reģistrā vai";  1.7. izteikt 8.5. apakšpunktu šādā redakcijā:  "8.5. savā tīmekļvietnē ievieto informāciju par reģistrētajām personām, kas pēdējo divu gadu laikā iesniegušas iesniegumu sēklu sertifikācijai, norādot juridiskās personas nosaukumu un juridisko adresi vai fiziskās personas vārdu un uzvārdu, kā arī sēklaudzētāja kodu, darbības veidu un tālruņa numuru.";    1.8. izteikt 9.3. apakšpunktu šādā redakcijā:  "9.3. dienests konstatē, ka juridiskā persona ir izslēgta no komercreģistra vai fiziskā persona ir mirusi;";  1.9. papildināt noteikumus ar 9.4. apakšpunktu šādā redakcijā:  "9.4. reģistrētā persona divu gadu laikā no pēdējā iesnieguma saņemšanas dienas dienestam nav iesniegusi iesniegumu sēklu sertifikācijai."; | | Saskaņā ar noteikumu Nr. 108 3.2. apakšpunktu normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Attiecīgi lūdzam svītrot noteikumu projekta 1.7. apakšpunktu, jo tas dublē Sēklu un šķirņu aprites likuma 4. panta piekto daļu.  Tāpat līdzīgi lūdzam precizēt un attiecīgi nodrošināt, ka noteikumos Nr. 352 atrunāti vienīgi tie reģistrācijas Sēklaudzētāju un sēklu tirgotāju reģistrā anulēšanas tiesiskie pamati, kas nav tiešā tekstā jau atrunāti Sēklu un šķirņu aprites likuma 4. panta trešajā daļā. Proti, vēršam uzmanību, ka, piemēram, noteikumu projekta 1.8. un 1.9. apakšpunkts dublē Sēklu un šķirņu aprites likuma attiecīgi 4. panta trešās daļas 2. un 4. punktu.  Papildus vēršam uzmanību, ka atbilstoši noteikumu Nr. 352 10. punktam dienests piecu darbdienu laikā pēc šo noteikumu 9. punktā minētā lēmuma pieņemšanas par to rakstiski informē personu. Attiecīgi nav saprotams, kura persona tiks informēta par personas reģistrācijas anulēšanu saskaņā ar noteikumu projekta 1.8. apakšpunktu saistībā ar juridiskās personas izslēgšanu no komercreģistra vai fiziskās personas nāvi, kādēļ lūdzam atbilstoši precizēt noteikumu projektu, salāgojot noteikumu projekta 1.8. apakšpunktu ar noteikumu Nr. 352 10. punktu. Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par saviem pienākumiem un tiesībām. | | | **Ņemts vērā.**  Izvērtējot noteikumu Nr. 352 8. un 9.punktu, sagatavota jaunā redakcija 8. punktam noteikumu projekta 1.6. apakšpunktā. 8. punkts precizēts tā, lai nedublētu likuma 4. pantā iekļautās tiesību normas par reģistrāciju, reģistrācijas anulēšanu un informācijas ievietošanu dienesta tīmekļvietnē par reģistrētajām personām.  Attiecīgi tiek svītroti noteikumu Nr.352 9. un 10. punkts, kas ietverti 1.6.apakšpunktā izteiktajā 8.punktā.  Noteikumu Nr. 352 11. punkts atbilstoši precizēts. | 1.6. izteikt 8. punktu šādā redakcijā:  „8. Dienests:  8.1. katrai personai piešķir reģistrācijas kodu. Tā pirmās divas zīmes norāda personas adresi (pasta indeksa pirmie divi cipari), pārējās zīmes – kārtas numuru;  8.2. reģistrā ievada šādu informāciju par reģistrēto personu:  8.2.1. reģistrācijas kodu;  8.2.2. juridiskai personai – personas nosaukumu un uzņēmuma reģistrācijas numuru komercreģistrā, fiziskai personai – vārdu, uzvārdu un personas kodu;  8.2.3. juridiskai personai – juridisko adresi, fiziskai personai – dzīvesvietas adresi;  8.2.4. darbības veidu;  8.2.5. sugu grupu, ar kuru notiek darbības;  8.2.6. kontaktinformāciju (piemēram, tālruņa numuru, e-pasta adresi);  8.3. ievieto savā tīmekļvietnē Sēklu un šķirņu aprites likuma 4. panta piektajā daļā noteikto informāciju par reģistrētajām personām;  8.4. pieņem lēmumu par personas reģistrācijas anulēšanu saskaņā ar Sēklu un šķirņu aprites likuma 4. panta trešo daļu vai attiecīgu lēmumu, ja atkārtoti konstatēta šo noteikumu VII, VIII, IX, X, XI vai XII nodaļā minēto prasību neievērošana un par to ir sagatavots attiecīgs akts.”  8.5. piecu darbdienu laikā pēc lēmuma pieņemšanas paziņo personai lēmumu par reģistrācijas anulēšanu.”  1.8. aizstāt 11. punkta pirmajā teikumā skaitli un vārdu "9.punktu" ar skaitļiem un vārdu "8.4. apakšpunktu"; |
| 4. | 1.11. papildināt noteikumus ar 34.1  punktu šādā redakcijā:    "34.1 Sēklaudzēšanas lauki ir praktiski brīvi no kaitīgajiem organismiem, kas samazina sēklu lietderību un kvalitāti, un atbilst prasībām attiecībā uz Savienības karantīnas organismiem saskaņā ar Augu veselības regulu un tiem organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu "; | | Lūdzam izvērtēt, vai ir pamatoti noteikumu projekta 1.11. apakšpunktu, ar kuru noteikumi Nr. 352 papildināti ar 34.1 punktu, ietvert noteikumu Nr. 352 V. nodaļā "Lauku apskate", kur pamatā ietvertas procesuālās normas, kas cita starpā noteic lauku apskates veikšanas kārtību, bet nevis IV nodaļā "Sēklaudzēšanai noteiktās prasības", kur noteiktas prasības sēklaudzēšanas laukiem. Nepieciešamības gadījumā lūdzam precizēt noteikumu projekta  1.11. apakšpunktu. | | | **Ņemts vērā.** | **1.10.papildināt noteikumus ar 25.1  punktu šādā redakcijā:**  "25.1 Sēklaudzēšanas lauki ir praktiski brīvi gan no tādiem kaitīgajiem organismiem Regulas 2019/2072 2. panta 2. punkta “a” apakšpunkta izpratnē (turpmāk – praktiski brīvi no kaitīgajiem organismiem), kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem Augu veselības regulas 3. un 4. panta izpratnē (turpmāk – Savienības karantīnas organismi) un Augu veselības regulas 37. panta prasībām attiecībā uz Savienībā reglamentētajiem nekarantīnas organismiem Augu veselības regulas 36. panta izpratnē (turpmāk – Savienībā reglamentētie nekarantīnas organismi), gan no tiem organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu."; |
| 5. | 1.15. izteikt 39. punktu šādā redakcijā:  "39. Izsētās sēklas kvalitāti apliecina:  39.1. Latvijā sertificētai sēklai:  39.1.1. ja sēkla iegūta un paredzēta sējai tajā pašā sēklaudzēšanas uzņēmumā:[…]  1.40. izteikt 118. punktu šādā reakcijā:  "118. Sēklu kvalitāti apliecinoši dokumenti ir:  118.1. Latvijā sertificētai sēklai:  118.1.1. ja sēkla iegūta un paredzēta sējai tajā pašā sēklaudzēšanas uzņēmumā: | | Norādām, ka saskaņā ar Komerclikuma 18. pantu termins ''uzņēmums'' apzīmē organizatoriski saimniecisku vienību un nevis komercdarbības vai saimnieciskās darbības subjektu, kā arī no Komerclikuma 20. panta izriet, ka uzņēmums vai tā patstāvīga daļa var pāriet citas personas īpašumā vai lietošanā (šādā gadījumā uzņēmumā ietilpstošie prasījumi un citas tiesības pāriet uz uzņēmuma ieguvēju). Ņemot vērā minēto, lūdzam izvērtēt un nepieciešamības gadījumā precizēt noteikumu projekta 1.15. apakšpunktā izteikto noteikumu Nr. 352 39.1.1. apakšpunktu, jēdziena ''uzņēmums'' vietā izmantojot jēdzienu ''komersants'' vai ''saimnieciskās darbības veicējs'', vai izvērsti skaidrot 39.1.1. apakšpunkta piemērošanu noteikumu projekta anotācijā, lai nodrošinātu vienveidīgu praksi attiecībā uz to, kuros gadījumos piemērojams noteikumu Nr. 352 39.1.1. apakšpunkts un kuros – 39.1.2. apakšpunkts.  Tāpat līdzīgi lūdzam izvērtēt un nepieciešamības gadījumā precizēt noteikumu projekta 1.40. apakšpunktā izteikto noteikumu Nr. 352 118.1.1. apakšpunktu. | | | **Ņemts vērā.**  Noteikumu projekta 1.15. apakšpunktā ietvertā noteikumu Nr. 352 39.1.1. apakšpunkta norma, par izsētās sēklas kvalitāti paredz atvieglotas prasības sēklaudzēšanas saimniecībai pašu audzētai sēklai, ko izmanto sējai tajā pašā saimniecībā, jo tad kā sēklas kvalitāti apliecinošs dokuments nepieciešams tikai sēklu testēšanas pārskats, kas apliecina sēklas atbilstību attiecīgās kategorijas prasībām. Ja sēkla sējai tiek iegādāta ārpus savas saimniecības no cita sēklaudzētāja, tad nepieciešami atbilstoši sēklas kvalitāti apliecinoši dokumenti (piem., sēklu iesaiņojama oficiālā etiķete). | Skatīt noteikumu projekta anotācijas I sadaļas 2. punktu.  1.15. izteikt 39. punktu šādā redakcijā:  "39. Izsētās sēklas kvalitāti apliecina:  39.1. Latvijā sertificētai sēklai:  39.1.1. ja sēkla iegūta un paredzēta sējai tajā pašā sēklaudzēšanas saimniecībā:[…]  1.41. izteikt 118. punktu šādā reakcijā:  "118. Sēklu kvalitāti apliecinoši dokumenti ir:  118.1. Latvijā sertificētai sēklai:  118.1.1. ja sēkla iegūta un paredzēta sējai tajā pašā sēklaudzēšanas saimniecībā:  […] |
| 6. | 1.18. papildināt noteikumus ar 43.1 un 43.2 punktu šādā redakcijā:  "43.1 Sēklaudzētājs nodrošina:  43.11. dienesta inspektoram piekļuvi sēklaudzēšanas laukam un uzrāda sēklaudzēšanas lauka atrašanās vietu dabā;  43.12. darba drošības prasību ievērošanu lauku apskates laikā, pirms tam informējot dienesta inspektoru par sēklaudzēšanas sējumos lietotajiem augu aizsardzības un mēslošanas līdzekļiem un vienojoties par lauku apskates laiku.  43.2 Dienesta inspektors var atteikties no lauka apskates, ja sēklaudzētājs nepilda šo noteikumu 43.1 punktā noteiktās prasības.";  1.30. papildināt 80. punktu aiz vārda "paraugu" ar vārdiem "ievērojot darba drošības prasības"; | | Tiesiskās noteiktības nolūkā lūdzam precizēt noteikumu projekta 1.18. punktu, ar kuru noteikumi Nr. 352 cita starpā papildināti ar 43.12. apakšpunktu, norādot, kas saprotams ar darba drošības prasībām un konkrēti un izsmeļoši norādot, kādas darba drošības prasības sēklaudzētājam jānodrošina lauku apskates laikā, vai ar attiecīgu skaidrojumu (tai skaitā, ja nepieciešams, norādot, kādēļ uz sēklaudzētājiem ir pamatoti attiecināt darba drošības prasības) lūdzam papildināt noteikumu projekta anotāciju (šobrīd noteikumu projekta anotācijā cita starpā norādīts vienīgi par dienesta inspektora informēšanu par sējuma apstrādi ar augu aizsardzības līdzekļiem un mēslošanas līdzekļiem, kas izriet arī no noteikumu projekta).  Tāpat līdzīgi lūdzam precizēt noteikumu projekta 1.30. apakšpunktu vai skaidrot noteikumu projekta anotācijā šī apakšpunkta piemērošanu. | | | **Ņemts vērā.**  **1.18.apakšpunkts precizēts.**  Sēklu un šķirņu aprites likuma 5. panta pirmās daļas 3. punkts paredz, ka sēklaudzēšanas un sēklu tirdzniecības noteikumi reglamentē prasības sēklaudzēšanas laukiem, tostarp lauku apskates kārtību. Sēklaudzētājam ir jānodrošina inspektoram piekļuve sēklaudzēšanas laukam, lai inspektors varētu veikt lauku apskati, un jāuzrāda lauks, lai nerastos nevajadzīga nesaprašanās par nepareizā lauka apskati. Lai varētu plānot lauka apskati, dienesta inspektoram ir jāzina, kad sēklaudzēšanas lauks tiek miglots, lai lauku apskate nenotiktu tikko miglotā laukā vai miglošanas laikā, jo tas var radīt kaitējumu inspektora veselībai. Katram augu aizsardzības līdzeklim ir noteikts nogaidīšanas laiks, kad nav ieteicams apmeklēt migloto lauku. Ja inspektors ir vienojies ar sēklaudzētāju par noteiktu sēklaudzēšanas lauka apskates laiku, bet brīdī, kad vajadzētu notikt lauku apskatei, bez iepriekšēja brīdinājuma sēklaudzēšanas lauks tiek apstrādāts ar augu aizsardzības un mēslošanas līdzekļiem, inspektoram ir jābūt tiesībām nedoties lauku apskatē un nekaitēt savai veselībai, ja sēklaudzētājs ir bijis negodprātīgs un sniedzis nepatiesu informāciju par lauku apstrādi. Sēklaudzētājiem ir svarīgi, lai tiktu veikta lauku apskate, jo bez tās viņš nevarēs sertificēt izaudzēto sēklu.  Sēklu parauga noņemšanas laikā reģistrētajai personai ir jānodrošina atbilstoši darba drošības apstākļi. Pašlaik dienesta inspektori saskaras ar grūtībām noņemt sēklu paraugus droši, nekaitējot veselībai. Sēklu maisi ir sakrauti uz paletēm vairākos stāvos un bieži vien novietoti nestabili, tāpēc inspektoram jāstrādā lielā augstumā uz nestabilām virsmām. Ir bijuši gadījumi, kad sēklu maisi ir jau iekrauti mašīnu piekabēs tik blīvi, ka jārāpjas iekšā kravā un jāpārvietojas lienot, lai varētu noņemt paraugu, bet reģistrētā persona aizbildinās ar to, ka nav iespējams sēklu maisus nocelt, jo nav darbinieku.  Ja reģistrētā persona nenodrošina kādu no šīm prasībām, dienesta inspektors ir tiesīgs atteikt lauka apskati vai sēklu parauga noņemšanu. | 1.18. papildināt noteikumus ar 43.1 un 43.2 punktu šādā redakcijā:  “43.1  Sēklaudzētājs:  43.11. sniedz dienesta inspektoram informāciju par sēklaudzēšanas sējumos lietotajiem augu aizsardzības un mēslošanas līdzekļiem un to lietošanas laiku;  43.1 2. vienojas ar dienesta inspektoru par lauku apskates laiku, ņemot vērā veikto un plānoto sēklaudzēšanas sējumu apstrādi ar augu aizsardzības un mēslošanas līdzekļiem;  43.13.  nodrošina dienesta inspektoram piekļuvi sēklaudzēšanas laukam un uzrāda sēklaudzēšanas lauka atrašanās vietu dabā.  43.2 Dienesta inspektors var atteikties no lauka apskates, ja sēklaudzētājs nepilda šo noteikumu 43.1 punktā noteiktās prasības.”;  1.31. izteikt 80. punktu šādā redakcijā:  “80. Sēklaudzētājs, sēklu sagatavotājs, saiņotājs vai tirgotājs sēklu partiju parauga noņemšanai novieto  tā, lai jebkurai iesaiņojuma vienībai var brīvi un droši, neapdraudot dzīvību un veselību, bez piepūles piekļūt un noņemt paraugu.”  Skatīt noteikumu projekta anotācijas I sadaļas 2. punktu. |
| 7. |  | | Lūdzam noteikumu projekta anotāciju papildināt ar skaidrojumu par tiesiskajām sekām, kas iestājas, ja dienests atsakās no lauku apskates saskaņā ar noteikumu projekta 1.18. apakšpunktā izteikto noteikumu Nr. 352 43.2 punktu. Vēršam uzmanību, lai gan noteikumu projekta anotācijā norādīts, ka dienesta inspektors ir tiesīgs atteikt lauka apskati, tomēr noteikumu Nr. 352 40. punkts jau šobrīd noteic apstākļus, kādos dienesta inspektors pieņem lēmumu atteikt lauku apskati un sējumu atzīst par sēklaudzēšanai neizmantojamu jau pirms lauku apskates, savukārt no 43.2 punkta viennozīmīgi neizriet ne dienesta inspektora lēmuma sekas (tā ietekme), ne tālākā rīcība saistībā ar lēmumu. Nepieciešamības gadījumā lūdzam precizēt noteikumu projektu.  Tāpat līdzīgi lūdzam noteikumu projekta anotāciju papildināt ar skaidrojumu par tiesiskajām sekām, kas iestājas, ja dienests atsaka parauga noņemšanu saskaņā ar noteikumu projekta 1.31. apakšpunktā izteikto noteikumu Nr. 352 80.1 punktu.  Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par saviem pienākumiem un tiesībām. | | | **Ņemts vērā.** | Skatīt noteikumu projekta  1.18. apakšpunktā izteikto noteikumu Nr. 352 43.2 punktu un  anotācijas I sadaļas 2. punktu. |
| 8. | 1.22. izteikt 69. punktu šādā redakcijā:  "69. Savienībā reglamentēto nekarantīnas organismu pieļaujamais daudzums sēklu vidējā paraugā ir noteikts šo noteikumu 14. pielikumā.";  1.61. apakšpunkts  14. pielikums 7.1., 7.2., 8.1. apakšpunkts | | Noteikumu projekta 1.22. apakšpunktā izteiktajā noteikumu Nr. 352 69. punktā noteikts, ka Savienībā reglamentēto nekarantīnas organismu pieļaujamais daudzums sēklu vidējā paraugā ir noteikts šo noteikumu 14. pielikumā. Savukārt noteikumu projekta 1.61. apakšpunktā izteiktais noteikumu Nr. 352 14. pielikuma nosaukums ("Savienībā reglamentēto nekarantīnas organismu pieļaujamais līmenis pirmsbāzes (PB), bāzes (B) un sertificētās (C) sēklās") un arī saturs tikai daļēji atbilst noteikumu projekta 1.22. apakšpunktā noteiktajam pielikuma saturam. Cita starpā, piemēram, 14. pielikuma 1. un 2. punktā izvirzīti nosacījumi attiecībā uz to, ka sēklas ir brīvas no jebkuriem kaitīgajiem organismiem, kas samazina pavairošanas materiāla lietderību un pazemina tā kvalitāti, kā arī ka sēklām jāatbilst Komisijas 2019. gada 28. novembra Īstenošanas regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (turpmāk – regula Nr. 2019/2072) prasībām par Savienības karantīnas organismiem, aizsargājamās zonas karantīnas organismiem un Savienībā reglamentētiem nekarantīnas organismiem atbilstoši Eiropas Parlamenta un Padomes 2016. gada 26. oktobra Regulai (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (turpmāk – regula Nr. 2016/2031), kā arī pasākumiem, kas pieņemti, ievērojot minētās regulas 30. panta 1. punktu.  Ievērojot minēto, lūdzam pārstrādāt noteikumu projekta 1.61. apakšpunktā izteikto 14. pielikumu, tajā ietverot tikai Savienībā reglamentēto nekarantīnas organismu pieļaujamo daudzumu sēklu vidējā paraugā atbilstoši noteikumu projekta 1.22. apakšpunktā noteiktajam, pārējās normas nepieciešamības gadījumā ietverot noteikumu Nr. 352 pamattekstā. Lūdzam ievērot, ka atbilstoši juridiskās tehnikas prasībām noteikumu projekta pielikumos ietver tehniskos normatīvus, tabulas, veidlapu paraugus, kartes, zīmējumus u.tml. Pielikumos neietver pastāvīgas tiesību normas un normas, kas neizriet no noteikumu projekta pamatteksta.  Papildus vēršam uzmanību, ka noteikumu projekta 1.61. apakšpunktā izteiktajā 14. pielikumā ietvertas tiesību normas, kas pārraksta regulas Nr. 2019/2072 tekstu (sk. 7.1., 7.2., 8.1. apakšpunktu). Saistībā ar minēto norādām, ka saskaņā ar Līguma par Eiropas Savienības darbību 288. panta otro daļu regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs. Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 "Komisija pret Itāliju", kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Tas nozīmē, ka dalībvalstij ir pienākums nodrošināt tādu normatīvo bāzi, lai regulas būtu iespējams tieši piemērot. Tātad dalībvalsts izstrādā tiesību aktus regulas piemērošanai tikai gadījumos, ja regulā ir tieši paredzēts dalībvalstij kāds konkrēts pienākums, piemēram, jānosaka kompetentā vai atbildīgā iestāde, jāparedz sankcijas vai sods par regulas normu pārkāpumu vai nepildīšanu, jānosaka administratīvā procedūra regulā noteikto pasākumu īstenošanai u.tml. Ievērojot, ka vienīgais regulu ieviešanas veids nacionālajos normatīvajos aktos ir atsauču veidošana uz tām, lūdzam izvērtēt un nodrošināt, ka noteikumu projektā netiek dublētas regulas Nr. 2019/2072 prasības. | | | **Ņemts vērā.**  Noteikumu Nr. 352 14. pielikumā, kas ietverts noteikumu projekta 1.60. apakšpunktā, tiek pārņemts Direktīvas 2022/177 VIII pielikuma 2.pants, ar kuru tiek grozīts Direktīvas 2002/57/EK II pielikuma I iedaļas 5. punkts ar identisku tekstu, – tas ir obligāts nosacījums. Tā kā iepriekšminētajā direktīvas pielikumā ir arī teksta daļa, tad, lai normas būtu skaidras un saprotamas, viss direktīvas pielikumā vienkopus esošais teksts ir jāatspoguļo noteikumu 14.pielikumā – gan tehniskie normatīvi, gan tos paskaidrojošā teksta daļa.  Ir mainīts noteikumu 14. pielikuma 7. un 8. punkts, norādot tikai atsauci uz Regulas 2019/2072 V pielikuma G daļu un atbilstošos *RNQP*, kuriem ir nepieciešami attiecīgie pasākumi. | 1.23. izteikt 69. punktu šādā redakcijā:  "69. Savienībā reglamentēto nekarantīnas organismu pieļaujamais daudzums sēklu vidējā paraugā pirmsbāzes (PB), bāzes (B) un sertificētām (C) sēklām ir noteikts šo noteikumu 14. pielikumā.";  Skatīt noteikumu Nr. 352 14. pielikuma 7. un 8. punktu. |
| 9. | 1.60. izteikt 11. un 12. pielikumu šādā redakcijā:  11. pielikums […]  5. Sēklu izcelsmi apliecinošs dokuments (dokumenta atsauces informācija) . […]  1.64. apakšpunkts  21. pielikumu[…]  7. Sēklu izcelsmi apliecinoša dokumenta atsauces informācija. […] | | Lūdzam precizēt noteikumu projekta 1.60. apakšpunktā izteikto noteikumu Nr. 352 11. pielikuma 5. punktu un citas noteikumu projekta normas (sk., piem., noteikumu projekta 1.64. apakšpunktā izteikto noteikumu Nr. 352 21. pielikumu), norādot, kas saprotams ar dokumenta atsauces informāciju, vai papildināt noteikumu projekta anotāciju ar atbilstošu skaidrojumu, pretējā gadījumā noteikumu projekta 1.60. apakšpunkts ir neskaidrs.  Vienlaikus lūdzam noteikumu projekta 1.60. apakšpunktā izteiktajā noteikumu Nr. 352 11. pielikuma 5. punktā pieturzīmi iekavas aizstāt ar pieturzīmi domuzīme. Norādām, ka iekavās lietotais teksts padara tiesību normu neskaidru un var sašaurināt vai paplašināt normas tvērumu. | | | **Ņemts vērā.** | 1.59. izteikt 11. un 12. pielikumu šādā redakcijā:  11. pielikums […]  5. Sēklu izcelsmi apliecinošs dokuments (dokumenta nosaukums, numurs, izsniegšanas datums, sēklu partijas numurs). […]  1.63. apakšpunkts 21. pielikums[…]  6. Sēklu izcelsmi apliecinošs dokuments (dokumenta nosaukums, numurs, izsniegšanas datums, sēklu partijas numurs).  […] |
| 10. |  | | Lūdzam izvērtēt, vai ar noteikumu projekta 1.61. apakšpunktā izteikto noteikumu Nr. 352 14. pielikuma 7. punktu ir korekti pārņemtas Komisijas 2020. gada 11. februāra Īstenošanas direktīvas (ES) 2020/177, ar ko attiecībā uz augu kaitīgajiem organismiem sēklās un citā augu reproduktīvajā materiālā groza Padomes Direktīvas 66/401/EEK, 66/402/EEK, 68/193/EEK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES (turpmāk – direktīva Nr. 2020/177), prasības. Proti, norādām, ka atbilstoši direktīvas Nr. 2020/177 VIII pielikumā norādītajam attiecībā uz stādīšanai paredzētajiem augiem –soju *Glycine max* (L.) Merr tiek paredzēts pieļaujamais Savienībā reglamentēto nekarantīnas organismu līmenis – 15 %, ja inficētas ar *Phomopsis complex*, nevis 15% inficēšanās ar *Phomopsis complex*, kā izriet no noteikumu projekta. Tāpat lūdzam izvērtēt un precizēt noteikumu projekta 1.61. apakšpunktā izteikto noteikumu Nr. 352 14. pielikuma 8. punktu, salāgojot to ar direktīvā Nr. 2020/177 noteikto attiecībā uz Savienībā reglamentēto nekarantīnas organismu līmeni liniem *Linum* – *usitatissimum Fusarium (anamorfiska ģints)* Link [1FUSAG], izņemot *Fusarium oxysporum* f. sp. albedinis (Kill. & Maire) W.L. Gordon[FUSAAL] un *Fusarium circinatum* Nirenberg & O’Donnell [GIBBCI]. | | | **Ņemts vērā.**  Noteikumu Nr.352 14. pielikuma 7. un 8.punkts ir mainīts. | Skatīt projekta 1.60. apakšpunktā ietvertā 14. pielikuma 7. un 8.punktu. |
| 11. | 1.64.  noteikumu Nr. 352 21. pielikums  […]  4. Sēklaudzētāju un sēklu tirgotāju reģistrā reģistrētās personas nosaukums, adrese un reģistrācijas kods. […] | | Vēršam uzmanību, ka atbilstoši juridiskās tehnikas prasībām viena jēdziena izteikšanai normatīvos aktos jāizmanto vieni un tie paši termini. Iekšējā terminoloģiskā konsekvence nodrošina normatīvā akta skaidrību, novēršot pretrunīgus viedokļus vai šaubas par dažādu terminu saturu. Attiecīgi lūdzam to ievērot noteikumu projekta 1.64. apakšpunktā izteiktajā noteikumu Nr. 352 21. pielikuma 4., 15, 17. punktā un konsekventi atsaukties uz Sēklaudzētāju un sēklu tirgotāju reģistru, nepieciešamības gadījumā noteikumu projekta tekstā korekti izdarot saīsinājumus (konkrētajā gadījumā gan noteikumu projekta 1.3. apakšpunktā izteiktajā noteikumu Nr. 352 5. punktā attiecībā uz jēdzienu Sēklaudzētāju un sēklu tirgotāju reģistrs jau ir izdarīts saīsinājums). | | | **Ņemts vērā.** | 1.63.  noteikumu Nr. 352 21. pielikums[…]  3. Reģistrā reģistrētās personas nosaukums, adrese un reģistrācijas kods. […] |
| 12. |  | | Lūdzam papildināt noteikumu projekta anotācijas I sadaļas 2. punktu saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 14. punktu, izvērsti skaidrojot katra noteikumu projektā paredzētā grozījuma nepieciešamību un mērķi, detalizēti analizējot konstatētās problēmas un sniedzot pamatojumu, kādēļ izraudzītie to risinājumi (ar atsaucēm uz konkrētām noteikumu projekta vienībām, kas attiecīgus risinājumus paredz) atzīstami par nepieciešamiem un efektīvākajiem. Nepieciešamības gadījumā lūdzam precizēt noteikumu projektu. | | | **Ņemts vērā.** | Skatīt noteikumu projekta anotācijas I sadaļas 2. punktu. |
| 13. |  | | Norādām, ka noteikumu projekta anotācijas V sadaļas 1. tabulā ir norādīts regulas Nr. 2019/2072 13. pants un Komisijas 2017. gada 13. decembris Īstenošanas regulas (ES) 2017/2313, ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā, 1. pants, kas ir ieviesti tabulas B ailē norādītajā attiecīgi noteikumu projekta 1.15. apakšpunktā izteiktajā noteikumu Nr. 352 39. punktā un noteikumu projekta 1.40. apakšpunktā izteiktajā noteikumu Nr. 352 118. punktā, kā arī noteikumu projekta 1.32. apakšpunktā izteiktajā noteikumu Nr. 352 85. punktā. Ievērojot, ka vienīgais regulu ieviešanas veids nacionālajos normatīvajos aktos ir atsauču veidošana uz tām, lūdzam atbilstoši papildināt noteikumu projektu ar atsauci uz iepriekš minēto regulu normām.  Vienlaikus lūdzam izvērtēt un precizēt noteikumu projekta anotācijas V sadaļas 1. tabulu, ievērojot instrukcijas Nr. 19 56. punktu:  pirmkārt, vēršam uzmanību, ka nepieciešams atspoguļot korektas vienības tabulas B ailē. Proti, norādām, ka ar noteikumu projekta 1.61. un nevis 1.62. apakšpunktu jaunā redakcijā izteikts noteikumu Nr. 352 14. pielikums;  otrkārt, uzskatām, ka regulas Nr. 2019/2072 V pielikuma G daļas prasības varētu būt ieviestas, ne vien ar 7.1. un 8.1. apakšpunktu, bet arī ar noteikumu projekta 1.61. apakšpunktā izteiktā noteikumu Nr. 352 14. pielikuma 7.2. apakšpunktu;  treškārt, uzskatām, ka ar noteikumu projekta 1.60. apakšpunktā izteikto noteikumu Nr. 352 11. pielikumu varētu būt pārņemtas Padomes 2002. gada 13. jūnija Direktīvas 2002/57/EK par eļļas augu un šķiedraugu sēklu tirdzniecību prasības III pielikuma prasības. | | | **Ņemts vērā.**  **1.58.** apakšpunktā izteiktais noteikumu Nr. 352 12. pielikums ir jau pārņemts atbilstoši Padomes 2002. gada 13. jūnija Direktīvas 2002/57/EK par eļļas augu un šķiedraugu sēklu tirdzniecību prasības III pielikuma prasībām, izņemot pēdējā aile, kas ir pārņemta ar Direktīvas 2020/177 VIII pielikuma 2 daļu “*Parauga masa sēklu Savienības regulēto nekarantīnas organismu noteikšanai”* (g), kas attiecas uz saulespuķēm (*Helianthus annuus* L.), sējas liniem (*Linum usitatissimum* L.) un soju (*Glycine* max). | Skatīt noteikumu projekta anotācijas V sadaļas 1. punktu un 1. tabulu, kā arī noteikumu projektu.  Precizēts noteikumu projekta 1.1., 1.11., 1.15., 1.32., 1.36., un 1.40. apakšpunkts. |
| 14. | 2. Noteikumi stājas spēkā 2020. gada 1. jūnijā. | | Saskaņā ar noteikumu projekta 2. punktu noteikumi stājas spēkā 2020. gada 31.mai jā. Saistībā ar minēto vēršam uzmanību, ka atbilstoši direktīvas Nr. 2020/177 11. panta 1. punktam dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2020. gada 31 maijam. Attiecīgi lūdzam sniegt skaidrojumu par to, vai ir pamatoti noteikts minētās direktīvas prasību pārņemšanas (noteikumu projekta spēkā stāšanās) termiņš. Nepieciešamības gadījumā lūdzam precizēt noteikumu projekta 2. punktu. | | | **Ņemts vērā.** | 2. Noteikumi stājas spēkā 2020. gada 31. maijā. |
|  |  | | **Tieslietu ministrija 08.05.2020.** | | |  |  |
| 15. | 1.60. izteikt 11. un 12. pielikumu šādā redakcijā:  11. pielikums […]  5. Sēklu izcelsmi apliecinošs dokuments (dokumenta atsauces informācija) . […] | | 1. Atkārtoti lūdzam precizēt noteikumu projekta 1.58. (iepriekš 1.60.) apakšpunktā izteikto Ministru kabineta 2010. gada 13. aprīļa noteikumu Nr. 352 „Eļļas augu un šķiedraugu sēklaudzēšanas un sēklu tirdzniecības noteikumi” (turpmāk - noteikumi Nr. 352) izteikto noteikumu Nr. 352 11. pielikuma 5. punktu. Norādām, ka izziņā šobrīd ir ietverta norāde par attiecīga precizējuma veikšanu. | | | **Ņemts vērā.**  Precizēts noteikumu projekta  1.58. apakšpunktā izteiktais noteikumu Nr. 352 11. pielikuma 5. punkts. | 1.59. izteikt 11. pielikumu šādā redakcijā:  11. pielikums […]  5. Sēklu izcelsmi apliecinošs dokuments (dokumenta nosaukums, numurs, izsniegšanas datums, sēklu partijas numurs). […] |
| 16. | 1.3.izteikt 5. punktu šādā redakcijā:  "5. Personu, kas nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu, dienests saskaņā ar Sēklu un šķirņu aprites likuma 4. pantā noteikto reģistrē Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), kā arī izdara izmaiņas tajā un anulē reģistrāciju un Profesionālo operatoru oficiālajā reģistrā ja tā audzē šo noteikumu 3. punktā minētās sugas, kurām nepieciešama augu pase."; | | 2. Lūdzam papildināt noteikumu projekta anotācijas I sadaļas 2. punktu saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 14. punktu, skaidrojot noteikumu projekta 1.4. apakšpunktā paredzētā grozījuma nepieciešamību un mērķi. Nepieciešamības gadījumā lūdzam precizēt noteikumu projektu. | | | **Ņemts vērā.**  Tiek svītrots noteikumu projekta 1.4. apakšpunktā izteiktais 5. punkts.  Lai būtu skaidrs, kas ir pašlaik saīsinātais reģistrs, kurš noteikts saskaņā Sēklu un šķirņu aprites likuma 5. pantu un kurā tiek reģistrēti sēklaudzētāji, sēklu sagatavotāji, saiņotāji un tirgotāji, precizēts noteikumu projekta 1.4. apakšpunktā izteiktais 6. punkts, norādot reģistru, t.i., Kultūraugu uzraudzības valsts informācijas sistēmas Sēklaudzētāju un sēklu tirgotāju reģistru.  Noteikumu projekta 1.5. apakšpunktā izteiktajā 61. punktā precizēta informācija par personu, ko dienests reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā. | 1.3.  svītrot 5. punktu;  **1.4. izteikt 6.punktu šādā redakcijā:**  "6. Lai reģistrētos Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), persona iesniedz dienestā iesniegumu tās iekļaušanai reģistrā (turpmāk – reģistrācijas iesniegums) saskaņā ar šo noteikumu 2. pielikumu. Sēklaudzētājs reģistrācijas iesniegumam pievieno sēklaudzēšanai paredzēto lauku plānu, norādot platību (ha) un informāciju par lauku vēstures kārtošanu.";  **1.5 papildināt noteikumus ar** **6.1 punktu šādā redakcijā:**  "6.1 Personu, kas nodarbojas ar šo noteikumu 3. punktā minēto sugu sēklaudzēšanu vai sēklu apriti, dienests reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā saskaņā ar normatīvajiem aktiem augu karantīnas jomā."; |
| Atbildīgā amatpersona | |  | |
|  | | (paraksts\*) | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ilze Magone

|  |
| --- |
| (par projektu atbildīgās amatpersonas vārds un uzvārds) |
| Lauksaimniecības departamenta  Lauksaimniecības resursu nodaļas vecākā referente |
| (amats) |
| Tālr: 67027258 |
| (tālruņa un faksa numurs) |
| ilze.magone@zm.gov.lv |
| (e-pasta adrese) |
|  |